William Hickley Gross

**William Hickley Gros** (1837–1898) var en amerikansk katolsk biskop av Savannah og deretter erkebiskop av Oregon City.
## Liv og virke
### Bakgrunn
William Hickley Gross var sønn av Jacob og Rachel Haslett. Faren var tysk, og moren irsk; hans forfedre på farssiden hadde innvandret fra Elsass på 1800-tallet. Etter moren døde var det hans søster som tok seg av William og hans fem brødre. Han begynte på St. Charles College i Ellicott City i  Maryland, som 13-åring I 1853 vendte ham tilbake for å arbeide i farens forretning etter at St. Charles var kommet til at han ikke passet som prestekandidat.
### Prest
William Hickley Gross sluttet seg så til redemptoristordenen og avla klosterløfter den 4. april 1858. Den 21. mars 1863 mottok han prestevielsens sakrament.

Etter seksa måneders videre studier ble Gross gjort til kapellan til soldater i Annapolis som var blitt såret under borgerkrigen. Han drev også et kapell for krigsfanger fra Confederate States Army i utkanten av Baltimore, og han arbeidet med frigitte negerslaver. 

Fra 1865 til 1872 var William Gross med i en redemptoristisk omreisende indremisjonsgruppe som foretok folkemisjoner i delstatene Maryland, New York, Florida og Georgia. Gross tilbragte tre år i Baltimore for å komme seg av sykdommer han hadde pådratt seg, og deretter vendte han tilbake til Georgia. Senere fortsatte han med folkemisjoner i Baltimore og ved St. Alphonsus Ligouri Church i New York City.  Gross kom deretter til Boston i  Massachusetts der han var superior for redemptoristene tilknyttet Our Lady of Perpetual Help Mission.

### Biskop av Savannah
Pave Pius IX utnevnte ham til biskop av Savannah den 14. februar 1873. Han ble ordinert til biskop av erkebiskopen av Baltimore, James Roosevelt Bayley, den 27. april samme år; medkonsekratorer var biskopen av Wilmington, Thomas Andrew Becker, og biskopen av Richmond, James Gibbons. 

Den 19. november, året for sin bispeordinasjon, la han hjørnesteinen for den nye katedralen *Our Lady of Perpetual Help*  på Lafayette Square i Savannah (fikk nytt navn ti år etter). Som biskop komme han vigsle den ferdige katedralen i april 1876. Han bygde eller etablerte en rekke skoler, kirker, barnehjem, og sykehus, og åpnet en college for menn i Macon og introduserte jesuittene og benediktinere til bispedømmet Savannah, og etablerte dets bispedømmeavis *The Southern Cross* i 1875.

### Erkebiskop av Oregon City
Den 31. mars 1885 utnevnte pave Leo XIII ham til erkebiskop av Oregon City.

Han dediserte *St. Mary's Cathedral* i Portland i Oregon, og i august 1885 ervervet han *[[Catholic Sentinel]]* for erkebispedømmet. Han opprettet søsterkongregasjonen Sisters of St. Mary of Oregon i 1886. 

Gross åpnet Mount Angel College i Saint Benedict i 1887, et gutteseminar i 1889, et eldrehjem i 1896; og presederte over Det tredje provinsialkonsil i Oregon i 1891.

### Død
Han ble syk og døde da han var kommet for å lede en retrett for redemptoriststudenter i Annapolis den 14. november 1898, på St. Joseph's Hospital i Baltimore, i en alder av 61 år. 

Han ble begravet på Most Holy Redeemer Cemetery i Baltimore. 

Hans veltalenhet gav ham tilnavnet *«the silver tongued orator of the hierarchy.»*

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santorio (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Pave Gregor XVI (1765-1846) *1831
* Kardinal Lodovico Altieri (1805-1867) *1836
* Erkebiskop Gaetano Bedini (1806-1864) *1852
*Erkebiskop James Roosevelt Bayley (1814-1877) *1853
* Erkebiskop *William Hickley Gross* C.SS.R. (1837-1898) *1873

## Referanser